52. schôdza NR SR - 2.deň - B. popoludní
Dátum: 2026-05-27
Poslanec: Jurík, Beáta (PS)
Druh vystúpenia: Vystúpenie v rozprave

Vystúpiť, ale potom, čo tu vystúpila pani navrhovateľka, nestihla som všetko povedať vo faktickej poznámke, tak som si povedala, že využijem tých 402 minút nášho času. Aby som teda nielen vyvrátila, ale aj doplnila niektoré informácie, ktoré tu odzneli. A ja musím na začiatku povedať, že pani poslankyňa Kramplová je skutočne majsterka v tom, ako nás presviedčať, aby sme nepodporili žiadny, žiadny zákon z dielne SNS, pretože ona sa sem postaví a príde nám vynadať. A tak žiada o podporu. Progresívne jaštery, liberálne jedy, všetko tu opäť odznelo a takýmto spôsobom sa pani predkladateľka snaží obrátiť na opozíciu a získať naše hlasy. Tak myslím, že sa zhodneme, že toto úplne asi fungovať nebude, aj keby tu predstavila, a to by som bola prekvapená, keby sa také niečo udialo, ale aj keby tu predstavila najlepší zákon na svete, tak myslím si, že s takouto rétorikou podporu jednoznačne nezíska. A veľmi ma mrzelo, a to už hovoril aj pán kolega Pročko, všetky tie klamstvá, ktoré tu od nej odzneli. Napríklad, ako tu útočíme na predkladateľku druhého návrhu zákona, ktorý, ktorý je vlastne v zlúčenej rozprave s týmto zákonom, pretože ja si myslím, že a pani Puškárová dúfam, že to potvrdí, že bola veľmi konštruktívna debata o tej jej časti tejto zlúčenej Tu od nej odzneli. Napríklad, ako tu útočíme na predkladateľku druhého návrhu zákona, ktorý, ktorý je vlastne v zlúčenej rozprave s týmto zákonom, pretože ja si myslím, že a pani Puškárová, dúfam, že to potvrdí, že bola veľmi konštruktívna debata o tej jej časti tejto zlúčenej rozpravy a že naopak bolo ocenené, že jej úmysel, jej zámer je dobrý. Boli tam nejaké možno otázky alebo nejaké doplnenia k tomu, ale tá debata bola konštruktívna. Kým teda za tento pultík sa nepostavila pani poslankyňa Miernu a lásky pani Kramplová. No, ja chcem v prvom rade reagovať teda na to, čo tu hovorila o tom, že ženy v manželstve chcú mať viac detí, alebo že teda majú viac detí. Lebo pani poslankyňa Kramplová, tak ako sme už teda si zvykli, je zaseknutá v minulosti, aj keď vidím teda u nej ten pokrok, že nám citovala Spojené štáty americké na začiatku svojej prezentácie, ako teda argument toho, že prečo aj oni chcú rozširovať sobášenie na poslancov a poslankyne Národnej rady a prezidenta. A ale na nej je vidno, že podľa nej je ultimátnym cieľom ženy vydať sa a potom byť doma, byť matkou, starať sa o deti a to je všetko. Len potom teda neviem, že prečo tu pani Kramplová sedí, lebo tiež by asi mala sedieť doma a starať sa o deti a ja som veľmi rada, že už nežijeme v takej spoločnosti minulosti a že dnes si môžu ženy vybrať, akým spôsobom chcú žiť a čo chcú robiť. No ja si myslím, že v prvom rade v roku 2026, lebo teda dobré ráno, sme v roku 2026, aj keď sa to občas nezdá, by sme mali prestať sa pozerať na ženy ako na rodiace automaty. A takýmito pseudoargumentmi odôvodňovať akýkoľvek návrh zákona a to platí aj pre tie lepšie návrhy alebo aj pre takéto, ktoré teda ja považujem osobne za nezmysel. Mali by sme rešpektovať tie ženy, ktoré deti mať nechcú. A samozrejme pomáhať tým, ktoré z rôznych dôvodov ich mať nemôžu, hoci veľmi chcú, alebo také, ktoré ich už majú a ktoré, žiaľ, v našej krajine v roku 2026 sa nemôžu o ne dôstojne starať. A k tomuto vystúpeniu ma teda motivoval aj jeden chlapec, pretože ja som tu dnes mala návštevu zo základnej školy. A keď odchádzali, tak na záver mi boli ôsmaci. Jeden chlapec povedal, že pani poslankyňa, prosím vás, začnite už konečne riešiť situáciu mám, ako je tá moja, lebo ona to už nedáva, ona ma už nevládze živiť. A presne, presne toto sú také situácie, ktoré by sme tu mali riešiť a namiesto toho tu strácame hodiny debát o výšivkách, o sobášoch všetkými, ale nie pre všetkých. No a ešte nás čakajú súkromné SBS, kajúcnici a možno sa dostaneme aj k FPU, ak sa dovtedy teda na tom páni a dámy z koalície dohodnú, že či teda ideme opraviť tú katastrofu, ktorú tu spôsobuje ministerka kultúry Šimkovičová, vďaka ktorej napríklad detské folklórne festivaly, ako ten u nás vo Zvolene, alebo detské časopisy ako Včielka či Šikovníček, nedostali finančnú podporu na tento rok a jednoducho nemôžu vydávať alebo nemôže sa ten festival konať. Takže ja som veľmi zvedavá, že či sa na tomto dohodnete a či aspoň takúto vec už v tejto krajine budeme môcť považovať za vyriešenú, ale dovoľte mi pochybovať o tom, že že sa skutočne niečo napraví. Ale keď sa už teda chceme baviť o tom, že by bolo želané, aby sa rodilo na Slovensku viac detí, pretože áno, dáta hovoria o tom, že pôrodnosť na Slovensku klesá a nie je to chyba žien a nie je to ani ich povinnosť nejakým spôsobom tú pôrodnosť zvýšiť, ale my samozrejme poznáme dôvody, že prečo sa rodí viac, prečo sa rodí menej detí. A práve týmito dôvodmi by sme sa tu mali zaoberať a nie sobášmi, ktoré by vykonávali poslanci, poslankyne alebo pán prezident. Páni a dámy z koalície, ja sa vás opýtam. Vy sa čudujete, že ženy nechcú mať deti na Slovensku? Vy sa im čudujete, že si dieťa napríklad nemôžu z ekonomických, z finančných dôvodov dovoliť, pretože nie je dostupné bývanie, pretože ten nájom je brutálne drahý, pretože keď idete do obchodu, tak zaplatíte za jedlo možno na tri dni cez 100 € a keď zarábate 700 alebo 800, tak teda to vaša peňaženka na rozdiel od našich platov skutočne pocíti. A kde sú tie lacné potraviny? Kde? No povedzte, lebo to ste sľubovali ľuďom na billboardoch. A to skutočne nie je o tom, že by niekto vyslovene nechcel mať deti v týchto prípadoch. To je o tom, že ľudia uvažujú, hlavne mladí ľudia, o tom, že či im budú môcť doručiť alebo zabezpečiť dôstojný život, pretože na to áno, potrebujú ekonomické zázemie. Vy sa im čudujete, že nechcú rodiť v nemocniciach, v ktorých tie novorodeniatka strážia holuby? Že im tam sedia na oddelení, alebo že im tam padá omietka na hlavy. Vy sa im čudujete? A pri takom pôrodníckom násilí, aké sa, žiaľ, u nás stále nerieši, tie zastaralé postupy, aké sa používajú pri pôrodoch a podobne. Čudujete sa im? Vy sa im čudujete, keď vedia, že budú celý život platiť to, čo nazývame daň za materstvo, pretože áno, všetky ženy nemajú ten luxus, ako máme my tu v parlamente, že prídu dvakrát za deň do práce na pár minút, niečo poťukajú a potom im pípne 5 500. Nie. Ony niekedy po tej materskej sa vrátia na slabšie platenú pozíciu, ak sa teda vôbec majú kam vrátiť. Majú nižší plat. Minule sme tu riešili platové rozdiely medzi ženami a mužmi, ale sú aj príjmové rozdiely. A to znamená, že za celý život vo všetkých oblastiach, ako ste jednoducho ohodnocovaná a že trpíte tým, že ste sa stali matkou. O toto by sme sa mali tu v parlamente snažiť, aby tie ženy neboli penalizované za to, že priviedli na svet nový život. Ale nie, to tu nikoho nezaujíma. Vy sa tým ženám čudujete, keď žijeme v spoločnosti, ktorá ich neustále súdi. Kojíte, zle je. Nekojíte, zle je. Dáte dieťa do jaslí, zle je. Nedáte ho do jaslí, taktiež je zle. A toto ženy neustále, ženy matky počúvajú. Čudujete sa im, aj keď vedia, že celý život budú na tú starostlivosť o dieťa, pretože, žiaľ, naša spoločnosť je stále takáto patriarchálna a vedia, že na tú starostlivosť budú, žiaľ, samé, pretože áno, ženy stále vykonávajú to gro neplatenej práce, ktorá je starostlivosť o deti, ale napríklad aj starostlivosť o tých starších, o odkázaných a že sú na to samé. Pretože taktiež nedostanú žiadnu pomoc ani od štátu, ani v podobe zabezpečenia vzdelávacích alebo sociálnej starostlivosti a podobne. A ten manžel, partner je tu na to, že keď príde z práce, tak pomôže, že sa na chvíľu zahrá, pretože áno, v takej spoločnosti, žiaľ, aj kvôli rôznym rodovým stereotypom stále žijeme. Potom sa im netreba čudovať. Vy sa im čudujete? Opäť sa opýtam. Keď nájsť pediatra je skutočne misia nemožná, aby som teda nepovedala mission impossible, lebo by som čoskoro mohla za to dostať trest. A keď v niektorých regiónoch máme škôlky len vďaka tomu zlému Bruselu, pretože sme ich mohli postaviť z plánu obnovy, vy sa im čudujete pri tomto všetkom. Môžem hovoriť aj o tom, ako ženy o sebe neustále pochybujú, pretože čelia tlaku spoločnosti, neustále sú súdené ľuďmi, práve aj z takéhoto spektra, ktorí majú pocit, že im môžu kázať do toho, že ako žiť, ako vychovávať, ako sa starať o rodinu, čo robiť, či môžu chodiť tam alebo onen. Proste neustály tlak tejto spoločnosti, ktorá si myslí, že má stále čo ženám povedať a stále sa má prečo starať do ich životov. A v neposlednom rade, vy sa im čudujete, že nechcú priniesť dieťa do tohto sveta? Do tejto krajiny. Keď vidíte, že v akom stave je. Do tejto krajiny, kde sa darí nenávisti, zlobe, aby som použila slová klasika aj nie dobrú. Ja sa im nečudujem. Práve naopak. Ja by som sa čudovala, keby mi niekto povedal, že keď už budú konečne môcť sobášiť poslanci Národnej rady, tak ja do toho pôjdem a ešte ma to aj motivuje k tomu, aby sme si založili rodinu. Lebo normálne vy si asi myslíte, že všetky tieto problémy, o ktorých som hovorila, sa vyriešia tým, že v deň D tam bude môcť pred tým mladým párom stáť Andrej Danko alebo pani Kramplová. No to je skutočne veľká motivácia. Možno tak z recesie, že by to niekto urobil, ale to asi veľmi dlho nevydrží. Ale ja sa pýtam, či skutočne a možno vy mi poviete, že vy máte veľa voľného času. Ja osobne ho nemám dosť, ale teda nemali by sme sa venovať inej práci. Nezvolili nás sem ľudia kvôli inej práci, ako že by sme chodili sobášiť? Máte nejaké dáta, štatistiky o tom, že tí ľudia, ktorí to robia momentálne v samosprávach, takže to nestíhajú, že preto nemáme dostatočný počet sobášov, že jednoducho je to potrebné upraviť? Mne tu bolo povedané, som sa pýtala, že teda prečo to robíte. Vraj, veď mi nepovedzte, že keby vás vaša kamoška požiadala, tak že to pre ňu nespravíte. A čiže o tom to je. To je ten skutočný dôvod, aby si tu kamoši a kamošky mohli žiadať, že fúj, ja poznám pani poslankyňu Kramplovú, tak ja chcem, aby ma ona zosobášila, alebo niekto pozná pána prezidenta, má to šťastie. Tak ho môže zosobášiť pán prezident? Čiže opäť raz je to zákon o vás, pre vás a pre vašich známych, aby oni mali to privilégium, alebo ako to bude potom fungovať? Čo, keď niekto bude skutočne túžiť po tom, aby ho teda zosobášil Peter Pellegrini, tak bude v nejakom poradovníku. Nemá aj prezident iné veci na robote ako sobášiť? Ja neviem, čo čo doteraz na tomto nefungovalo, mi povedzte. A viete, ja to opäť zopakujem, lebo niekedy sa tu na to tak zabúda. Je rok 2026. A namiesto toho, aby sme sa bavili o tom, že kto môže sobášiť, by som bola rada, aby sme sa konečne začali baviť o tom, kto sa môže sobášiť, lebo to je problém v našej krajine, pretože to je obmedzené. To nám tu chýba. Pani Kramplová a tým už budem končiť. Škoda, ešte mi ostáva 389 minút. Pani Kramplová sa tak rečnícky opýtala, že ako by sa žilo v tejto krajine, keby Šimečkovci nebrali dotácie. No, ja nechcem zachádzať do detailov, lebo už v Šimečkovcoch sa tu už toho nahovorilo, aj v každej diskusnej relácii sa vracajú a vôbec to je vlastne vaša obľúbená téma, ktorou sa snažíte prekrývať to, že aha, a toto je toho dôkaz. Nemáte tu normálne návrhy zákonov, ale dobre. No ja si myslím, že keby Šimečkovci nebrali dotácie, tak by v tejto krajine bolo jednak menej kultúry a jednak menej ľudskosti. Ale mňa zaujíma, ako by sa v tejto krajine žilo, keby v roku 2023 pani Kramplová a jej blízki, jej rodina nedostali dotáciu v hodnote 1,5 milióna € z Ministerstva hospodárstva. Ako by sa v tejto krajine žilo, keby pani Kramplová opäť v roku 2023, začiatok roku, nedostala dotáciu cez 7 000 € z PPA. Následne takmer 20 000 € z PPA. 3 000 € Ministerstvo obrany. Ja neviem. Pýtam sa len tak pre sestru. Kto sa chce dozvedieť viac, napríklad ďalšie zaujímavé mená, sú tam pán Michelko, pán Malatinec a ďalší páni a dámy z koalície, tak nech sa páči, na našej stránke progresivne.sk dotácie si môžete pozrieť, ako by sa v tejto krajine žilo, keby poslanci vládnej koalície a ich rodiny a ich známi nepoberali dotácie. A nehovorím, či to bolo legálne, nelegálne. Ja len hovorím, že to poberali a za ich vlád, keď na to mali dosah. Tak si to všetci pozrite. Ďakujem.